CELEX: 62016TN0199
Language: fi
Date: 2016-05-02 00:00:00
Title: Asia T-199/16: Kanne 2.5.2016 – Kohrener Landmolkerei ja DHG v. komissio

27.6.2016   
            
            
               FI
            
            
               Euroopan unionin virallinen lehti
            
            
               C 232/26
            
         Kanne 2.5.2016 – Kohrener Landmolkerei ja DHG v. komissio
   (Asia T-199/16)
   (2016/C 232/35)
   Oikeudenkäyntikieli: saksa
   
      Asianosaiset
   
   
      Kantajat: Kohrener Landmolkerei GmbH (Penig, Saksa) ja DHG Deutsche Heumilchgesellschaft mbH (Frohburg, Saksa) (edustaja: asianajaja A. Wagner)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               toteamaan pätemättömäksi ja kumoamaan nimityksen kirjaamisesta aitojen perinteisten tuotteiden rekisteriin [Heumilch/Haymilk/Latte fieno/Lait de foin/Leche de heno (APT)] 2.3.2016 annetun komission täytäntöönpanoasetuksen (EU) 2016/304.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   
               1)
            
            
               Kantajat väittävät, ettei vastaajan riidanalaista täytäntöönpanoasetusta annettaessa ole otettu huomioon niiden vastaväitettä, vaikka se on toimitettu oikea-aikaisesti asetuksen (EU) N:o 1151/2012 (1) mukaan toimivaltaisille kansallisille viranomaisille, jotka eivät tämän jälkeen ole toimittaneet sitä edelleen ajoissa komissiolle.
            
         
               2)
            
            
               Kantajat väittävät lisäksi, että vastaaja on antanut täytäntöönpanoasetuksen jo ennen kuin unionin yleinen tuomioistuin on antanut oikeudenvoimaisen tuomion kanteesta, joka on nostettu asiassa T-178/15, Kohrener Landmolkerei ja DHG v. komissio, vastaajan virheellisestä päätöksestä hylätä vastaväite sen vuoksi, että se on esitetty liian myöhään.
            
         
               3)
            
            
               Kantajat väittävät lopuksi, että ne on saatettu huomattavan epäedulliseen asemaan riidanalaisen täytäntöönpanoasetuksen antamisen johdosta. Tällä loukataan vapaan ja reilun kilpailun säilyttämistä koskevia Euroopan unionin periaatteita.
            
         
      (1)  Maataloustuotteiden ja elintarvikkeiden laatujärjestelmistä 21.11.2012 annettu Euroopan parlamentin ja neuvoston asetus (EU) N:o 1151/2012 (EUVL L 343, s. 1).